ddrg/super_eurlex huggingface dataset:
Uredba Komisije (ES) št. 2088/2001

z dne 25. oktobra 2001

o spremembi Uredbe (ES) št. 2342/1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso v zvezi s programi premij

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], nazadnje spremenjene z Uredbo (ES) št. 1512/2001 [2], in zlasti člena 4(8), člena 6(7), člena 10(3), člena 11(5) in člena 20 Uredbe,

ob upoštevanju naslednjega:

(1) Izračun najnižjega in najvišjega števila telic, izražen v odstotkih, kakor je določeno v prvem, drugem in tretjem pododstavku člena 6(2) ter v četrtem pododstavku člena 10(1) Uredbe (ES) št. 1254/1999, lahko da rezultat, ki ni celo število. Zato naj bi bila sprejeta pravila za zaokroževanje, da se dobi celo število živali.

(2) Člen 41 Uredbe Komisije (ES) št. 2342/1999 z dne 28. oktobra 1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso v zvezi s programi premij [3], nazadnje spremenjene z Uredbo (ES) št. 1458/2001 [4], določa nekatera pravila za plačilo predplačil. Nadaljevanje majhnega povpraševanja, ki je nastalo zaradi skrbi kupcev glede posledic bolezni, ki so bile odkrite v preteklih mesecih, je povzročilo težavne razmere na trgu govejega in telečjega mesa; da se proizvajalcem omogoči izpolniti njihove finančne obveznosti, je treba odobriti povečanje zneska predplačil za posebno premijo, za premijo za krave dojilje, klavno premijo in dodatna plačila.

(3) Glede na razvoj dogodkov naj bi ta uredba začela veljati takoj.

(4) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Uredba (ES) št. 2342/1999 se spremeni:

1. Vstavi se naslednji člen 29a:

"Člen 29a

Zaokroževanje števila živali

Če izračun najnižjega in najvišjega števila telic, izražen v odstotkih, kakor je določeno v prvem, drugem in tretjem pododstavku člena 6(2) ter v četrtem pododstavku člena 10(1) Uredbe (ES) št. 1254/1999 da rezultat, ki ni celo število, naj se to število zaokroži navzdol na najbližje celo število, če je manjše od 0,5, in navzgor na najbližje celo število, če je 0,5 ali več."

2. V členu 41(1) se zadnji pododstavek nadomesti z naslednjim besedilom:

"Vendar je za koledarski leti 2000 in 2001 lahko izplačano predplačilo, ki znaša 80 % posebne premije, premije za krave dojilje, klavne premije in dodatnih plačil."

Člen 2

Ta uredba začne veljati z dnem objave v Uradnem listu Evropskih skupnosti.

Člen 1(1) se uporablja od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. oktobra 2001

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 201, 26.7.2001, str. 1.

[3] UL L 281, 4.11.1999, str. 30.

[4] UL L 194, 18.7.2001, str. 4.

--------------------------------------------------
Uredba Sveta (ES) št. 2241/2001

z dne 15. novembra 2001

o spremembah avtonomnih dajatev skupne carinske tarife za česen, ki spada pod tarifno oznako 07032000

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) Sporazum v obliki izmenjave pisem med Evropsko skupnostjo in Republiko Argentino v skladu s členom XXVIII Splošnega sporazuma o carinah in trgovini (GATT) 1994 za spremembo koncesij v zvezi s česnom, ki so določene v seznamu CXL, priloženem GATT, je bil odobren za Skupnost s Sklepom 2001/404/ES [1].

(2) Pogoji za uvoz česna so se tako s 1. junijem 2001 spremenili. Po novem sistemu za uvoz česna, ki spada pod tarifno oznako 07032000, zunaj kvote GATT, velja carina, sestavljena iz stopnje po vrednosti v višini 9,6 % in posebnega zneska, ki znaša 1200 EUR neto na tono.

(3) Da bi lahko novi sistem v celoti izpolnjeval svojo vlogo, se avtonomna stopnja dajatve, ki jo določa skupna carinska tarifa, poveča za enak poseben znesek, kakršnega določa konvencionalna dajatev zunaj kvote, z učinkom od 1. junija 2001 –

SPREJEL NASLEDNJO UREDBO:

Člen 1

Avtonomna dajatev skupne carinske tarife za česen, ki spada pod tarifno oznako 07032000, je sestavljena iz stopnje 12 % po vrednosti in posebnega zneska, ki znaša 1200 EUR neto na tono.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. junija 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. novembra 2001

Za Svet

Predsednik

M. Aelvoet

[1] UL L 142, 29.5.2001, str. 7.

--------------------------------------------------
UREDBA KOMISIJE (ES) 2260/2001

z dne 21. novembra 2001

o spremembi Uredbe (ES) št. 1371/95 o podrobnih pravilih za izvajanje sistema izvoznih dovoljenj v sektorju jajc

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca1, nazadnje spremenjene z Uredbo Komisije (ES) št. 1516/962, in zlasti člena 3(2), člena 8(13) in člena 15 Uredbe,

ob upoštevanju naslednjega:

(1) Uredba Komisije (ES) št. 1371/953, nazadnje spremenjena z Uredbo (ES) št. 2336/19994, določa podrobna pravila za izvajanje sistema izvoznih dovoljenj v sektorju jajc.

(2) Stopnje varščin, določene v Prilogi I, je treba prilagoditi tako, da se upoštevajo nedavne spremembe zneskov nadomestil.

(3) Pri proizvodnih oznakah nomenklature kmetijskih proizvodov za izvozna nadomestila, navedenih v Prilogi I, je bila ugotovljena napaka. To prilogo bi bilo zato treba popraviti.

(4) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -

SPREJELA NASLEDNJO UREDBO:

Člen 1

Priloga I k Uredbi (ES) št. 1371/95 se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. novembra 2001

Za Komisijo

Franz FISCHLER

Član Komisije

PRILOGA

"PRILOGA I

Proizvodna oznaka nomenklature za kmetijske proizvode za izvozna nadomestila(1) Kategorija Stopnja varščine (EUR/100 kg neto mase)

0407 00 11 9000 1 -

0407 00 19 9000 2 -

0407 00 30 9000 3 3(2) 2(3)

0408 11 80 9100 4 10

0408 19 81 9100 0408 19 89 9100 5 5

0408 91 80 9100 6 15

0408 99 80 9100 7 4

(1) Uredba Komisije (EGS) št. 3846/87 (UL L 366, 24.12.1987, str. 1.), del 8. (2) Za destinacije, navedene v Prilogi III. (3) Druge destinacije."

1 UL L 282, 1.11.1975, str. 49.

2 UL L 189, 30.7.1996, str. 99.

3 UL L 133, 17.6.1995, str. 16.

4 UL L 281, 4.11.1999, str. 16.
Uredba Sveta (ES) št. 2292/2001

z dne 20. novembra 2001

o spremembi Uredbe (EGS) št. 2262/84 o določitvi posebnih ukrepov za oljčno olje

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) V skladu z zadnjim pododstavkom člena 1(5) Uredbe Sveta (EGS) št. 2262/84 [3] mora Svet na predlog Komisije pred 1. januarjem 2001 odločiti o kakršnem koli financiranju izdatkov uradov po tržnem letu 2001/02.

(2) Z Uredbo Sveta (ES) št. 1513/2001 z dne 23. julija 2001 o spremembi uredb št. 136/66/EGS in (ES) št. 1638/98 glede podaljšanja časa veljavnosti sheme pomoči in strategije kakovosti za oljčno olje [4] je Svet odločil, da uvede novo shemo pomoči od 1. novembra 2004. Trenutna shema pomoči velja do vključno tržnega leta 2003/04. V teh okoliščinah je treba storiti vse potrebno, da Komisija še naprej prispeva za nastale izdatke uradov, ki izvajajo nadzor v zvezi s shemo proizvodne pomoči za oljčno olje do vključno tržnega leta 2003/04. Prav tako je treba storiti vse potrebno za nadaljnje prispevke za izdatke uradov v tržnem letu 2004/05, da ti lahko izvedejo potrebno dodatno preverjanje, povezano s prejšnjim tržnim letom, in zagotovijo nadaljevanje sistema nadzora, predvidenega v členu 1(2) Uredbe (EGS) št. 2262/84. V letu 2003 naj Komisija upošteva potrebo po nadaljnjih prispevkih Skupnosti za izdatke uradov po tržnem letu 2004/05 glede na postopke, načrtovane za preoblikovanje skupne ureditve trga v zadevnem sektorju.

(3) Glede na spremembe besedila Pogodbe o ustanovitvi Evropske skupnosti je treba nadomestiti sklicevanje na člen 43(2) Pogodbe –

SPREJEL NASLEDNJO UREDBO:

Člen 1

Uredba (EGS) št. 2262/84 se spremeni:

1. v predzadnjem pododstavku člena 1(5) se "tri leta" nadomesti s "šest let";

2. zadnji pododstavek člena 1(5) se nadomesti z naslednjim:

"V letu 2003 Komisija preveri potrebo po ohranjanju prispevkov Skupnosti za izdatke uradov in po potrebi Svetu predstavi predlog v okviru odločitve o skupni ureditvi trga, določene v členu 3(2) Uredbe (ES) št. 1638/98. V skladu s postopkom, predvidenim v členu 37(2) Pogodbe, Svet odloči o kakršnem koli financiranju zadevnih izdatkov v okviru navedene odločitve."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. novembra 2001

Za Svet

Predsednik

A. Neyts-Uyttebroeck

[1] UL C 213 E, 31.7.2001, str. 1.

[2] Mnenje z dne 23. oktobra 2001 (še ni bilo objavljeno v Uradnem listu).

[3] UL L 208, 3.8.1984, str. 11. Uredba, kakor je bila nazadnje spremenjena z Uredbo (ES) št. 150/1999 (UL L 18, 23.1.1999, str. 7).

[4] UL L 201, 26. 7. 2001, str. 4.

--------------------------------------------------
Uredba Komisije (ES) št. 2372/2001

z dne 4. decembra 2001

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Francija poslala Komisiji vlogo za registracijo imena "Pélardon" kot označbe porekla.

(2) V skladu s členom 6(1) navedene uredbe je ugotovljeno, da vloga izpolnjuje vse zahteve iz tega člena in zlasti vsebuje vse zahtevane informacije v skladu s členom 4 Uredbe.

(3) Komisija po objavi v Uradnem listu Evropskih skupnosti [3] ni prejela nobenega ugovora po členu 7 navedene uredbe glede imena iz Priloge k tej uredbi.

(4) Ime je zato treba vnesti v "Register zaščitenih označb porekla in zaščitenih geografskih označb" in zaščititi po vsej Skupnosti kot zaščiteno označbo porekla.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 2036/2001 [5] –

SPREJELA NASLEDNJO UREDBO:

Člen 1

Ime v Prilogi k tej uredbi se doda Prilogi k Uredbi (ES) št. 2400/96 in vnese kot zaščitena označba porekla (ZOP) v "Register zaščitenih označb porekla in zaščitenih geografskih označb" iz člena 6(3) Uredbe (EGS) št. 2081/92.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 2001

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 81, 13.3.2001, str. 5.

[4] UL L 327, 18.12.1996, str. 11.

[5] UL L 275, 18.10.2001, str. 9.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Siri

FRANCIJA

Pélardon (ZOP)

--------------------------------------------------
Uredba Komisije (ES) št. 2511/2001

z dne 20. decembra 2001

o spremembi Uredbe Sveta (ES) št. 32/2000 zaradi razširitve tarifnih kvot Skupnosti za izdelke iz jute in kokosovih vlaken

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 32/2000 z dne 17. decembra 1999 o odprtju in zagotavljanju upravljanja tarifnih kvot Skupnosti, določenih v GATT in nekaterih drugih tarifnih kvot Skupnosti, in o vzpostavitvi podrobnih pravil za prilagajanje teh kvot in o razveljavitvi Uredbe Sveta (ES) št. 1808/95 [1] in zlasti druge alinee člena 9(1)(b) Uredbe,

ob upoštevanju naslednjega:

(1) Skupnost je v skladu s ponudbo, ki jo je dala na Konferenci združenih narodov o trgovini in razvoju (Unctad), in vzporedno s svojim splošnim sistemom preferencialov (SSP), leta 1971 uvedla tarifne preferenciale za izdelke iz jute in kokosovih vlaken s poreklom iz nekaterih držav v razvoju; ti preferenciale so postopno znižali dajatve skupne carinske tarife in od leta 1978 do 31. decembra 1994 te dajatve popolnoma opustili.

(2) Skupnost je za določene količine izdelkov iz jute in kokosovih vlaken od začetka veljavnosti novega splošnega sistema preferencialov, 1. januarja 1995, vzporedno s GATT, odprla avtonomne dajatve proste tarifne kvote Skupnosti do 31. decembra 2001 z Uredbo Sveta (ES) št. 764/96 [2], spremenjeno z Uredbama (ES) št. 1401/98 [3] in (ES) št. 32/2000. Ker bo Uredba Sveta podaljšala seznam SSP do 31. decembra 2004, je treba tudi veljavnost ureditve za izdelke iz jute in kokosovih vlaken podaljšati do 31. decembra 2004.

(3) Ukrepi, predvideni s to Uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Besedilo za serijske številke 09.0107, 09.0109 in 09.0111 v petem stolpcu ("kvotno obdobje") Priloge III k Uredbi (ES) št. 32/2000: "od 1.1.2000 do 31.12.2000 in od 1.1.2001 do 31.12.2001" se zamenja z besedilom: "od 1.1.2002 do 31.12.2002, od 1.1.2003 do 31.12.2003 in od 1.1.2004 do 31.12.2004".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 2001

Za Komisijo

Frederik Bolkestein

Član Komisije

[1] UL L 5, 8.1.2000, str. 1.

[2] UL L 104, 27.4.1996, str. 1.

[3] UL L 188, 2.7.1998, str. 1.

--------------------------------------------------
Uredba Komisije (ES) št. 1413/2001

z dne 12. julija 2001

o šesti spremembi Uredbe (ES) št. 785/95 o podrobnih pravilih za uporabo Uredbe Sveta (ES) št. 603/95 o skupni ureditvi trga za posušeno krmo

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 603/95 z dne 21. februarja 1995 o skupni ureditvi trga za posušeno krmo [1], kakor je bila nazadnje spremenjena z Uredbo (ES) št. 1347/95 [2], in zlasti člena 18 Uredbe,

ob upoštevanju naslednjega:

(1) Tretja alinea člena 2(1)(a) Uredbe Komisije (ES) št. 785/95 z dne 6. aprila 1995 o podrobnih pravilih za uporabo Uredbe Sveta (ES) št. 603/95 o skupni ureditvi trga za posušeno krmo [3], kakor je bila nazadnje spremenjena z Uredbo (ES) št. 676/1999 [4], navaja, da se cele rastline, požete še zelene z nezrelim zrnjem, žit, naštetih v točki 1 Priloge I k Uredbi Sveta (EGS) št. 1765/92 [5], in pridelanih na zemljišču, ki ni bilo zajeto v zahtevku za pomoč na površino zaradi pridobitve pomoči za poljščine, predvidene v tej uredbi, se štejejo za "posušeno krmo", da bi tako preprečili podvajanje plačil pomoči za iste parcele.

(2) Zgoraj navedena Uredba (EGS) št. 1765/95 je bila razveljavljena in nadomeščena z Uredbo Sveta (ES) št. 1251/1999 [6].

(3) Uredbo (ES) št. 785/95 je zato potrebno ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za posušeno krmo —

SPREJELA NASLEDNJO UREDBO:

Člen 1

Tretja alinea člena 2(1)(a) Uredbe (ES) št. 785/95 se nadomesti z naslednjim:

"— cele rastline, požete še zelene z nezrelim zrnjem, žit, navedenih v točki 1 Priloge I k Uredbi Sveta (ES) št. 1251/1999 [7], in pridelanih na zemljišču, ki ni bilo zajeto v zahtevku za pomoč na površino zaradi pridobitve pomoči za poljščine, predvidene v tej uredbi."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. julija 2001

Za Komisijo

Franz Fischler

Član Komisije

[1] UL L 63, 21.3.1995, str. 1.

[2] UL L 131, 15.6.1995, str. 1.

[3] UL L 79, 7.4.1995, str. 5.

[4] UL L 83, 27.3.1999, str. 40.

[5] UL L 181, 1.7.1992, str. 12.

[6] UL L 160, 26.6.1999, str. 1.

[7] UL L 160, 26.6.1999, str. 1.

--------------------------------------------------
Uredba Sveta (ES) št. 2582/2001

z dne 19. decembra 2001

o spremembah Uredbe (ES) št. 1017/94 o spremembi namembnosti zemljišč za poljščine v ekstenzivno živinorejo na Portugalskem

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Zaradi zamud pri dejanskem izvajanju programa spreminjanja namembnosti, predvidenega z Uredbo (ES) št. 1017/94 [3], namembnost pri številnih površinah, ki pridejo potencialno v poštev za program, še ni bila spremenjena. Po podatkih Portugalske je bila do sedaj namembnost spremenjena samo pri 46000 hektarih in pri sedanjem ritmu izvajanja programa bo po ocenah do 31. decembra 2002, to je do dne, ko Uredba poteče, spremenjena namembnost samo 64000 hektarov namesto 200000 hektarov, predvidenih v členu 1 Uredbe. Da bi lahko bolje uresničili zastavljeni cilj programa, bi bilo treba Portugalski dovoliti, da s programom spreminjanja namembnosti nadaljuje še nadaljnja tri leta.

(2) Ker je program časovno omejen, Uredba (ES) št. 1017/94 predvideva, da po izteku programa posebna rezerva in še ne dodeljene pravice propadejo. Zato bi bilo treba določiti, da posebna rezerva in še ne dodeljene pravice propadejo po preteku dodatnega obdobja treh let.

(3) Uredbo (ES) št. 1017/94 je zato treba spremeniti –

SPREJEL NASLEDNJO UREDBO:

Člen 1

Uredba (ES) št. 1017/94 se spremeni:

1. Člen 1 se nadomesti z naslednjim:

"Člen 1

Portugalski se dovoli, da v regijah, naštetih v Prilogi k tej uredbi, 11 let izvaja program spreminjanja namembnosti zemljišč, ki so trenutno pod poljščinami, v ekstenzivno živinorejo, pri čemer je program spreminjanja namembnosti omejen na 200000 hektarov."

2. Člen 7 se nadomesti z naslednjim:

"Člen 7

Po preteku 11 let po začetku veljavnosti te uredbe nedodeljene pravice do premije propadejo in posebna rezerva se ukine."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2001

Za Svet

Predsednik

A. Neyts-Uyttebroeck

[1] Predlog z dne 8. oktobra 2001 (še ni bil objavljen v Uradnem listu).

[2] Mnenje z dne. 11. decembra 2001 (še ni bilo objavljeno v Uradnem listu).

[3] UL L 112, 3.5.1994, str. 2. Uredba, kakor je bila nazadnje spremenjena z Uredbo (ES) št. 1461/95 (UL L 144, 28.6.1995, str. 4).

--------------------------------------------------
Uredba Komisije (ES) št. 2594/2001

z dne 28. decembra 2001

o odstopanju od Uredbe (ES) št. 174/1999 o posebnih podrobnih pravilih za uporabo Uredbe Sveta (ES) št. 804/68 glede izvoznih dovoljenj in izvoznih nadomestil za mleko in mlečne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga z mlekom in mlečnimi proizvodi [1], kakor je bila nazadnje spremenjena z Uredbo (ES) št. 1670/2000 [2], in zlasti člena 31(14) Uredbe,

ob upoštevanju naslednjega:

(1) Člen 6 Uredbe Komisije (ES) št. 174/1999 [3], kakor je bila nazadnje spremenjena z Uredbo (ES) št. 2298/2001 [4], določa obdobje veljavnosti izvoznih dovoljenj. Za sir so taka dovoljenja veljavna do konca četrtega meseca po izdaji. Na podlagi dvostranskega sporazuma med Evropsko skupnostjo in Švicarsko konfederacijo o trgovini s kmetijskimi proizvodi, podpisanega v Luksemburgu dne 21. junija 1999, se odpravijo nadomestila za sir, izvožen v Švico, z učinkom od datuma začetka veljavnosti navedenega sporazuma, ki se trenutno ratificira. Na podlagi člena 17 tega sporazuma, začne veljati prvi dan drugega meseca po končnem obvestilu o deponiranju listin o ratifikaciji ali odobritvi vseh sporazumov, omenjenih v navedenem členu. Da se v zvezi s tem zagotovi spoštovanje določb sporazuma, je treba skrajšati obdobje veljavnosti zadevnih dovoljenj tako, da ob začetku veljavnosti sporazuma, niso več veljavna dovoljenja z vnaprejšnjo določitvijo nadomestila s Švico kot namembnim območjem.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Ne glede na člen 6(c) Uredbe (ES) št. 174/1999 so izvozna dovoljenja z vnaprej določenim povračilom za proizvode, ki spadajo pod oznako KN 0406 s Švico kot namembnim območjem, veljavna do konca meseca po mesecu izdaje.

Člen 2

Ta uredba začne veljati 1. januarja 2002.

Ta uredba se uporablja za dovoljenja, izdana od 1. januarja 2002 naprej.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. decembra 2001

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 20, 27.1.1999, str. 8.

[4] UL L 308, 27.11.2001, str. 16.

--------------------------------------------------